Diari Oficial de la Generalitat Valenciana


Sumari del DOGV 9132, del 21-07-2021 (2021/7187)

Informació pública de la suspensió cautelar de tramitació i atorgament de llicències d'obra i activitat afectades per la modificació puntual 1-2021 de normes urbanístiques en zonificació de nucli històric (NUH).
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9132

Data del DOGV
:   21-07-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/7187


Data del document
:   25-06-2021

Organisme emissor
:   Ajuntament d'Alfara del Patriarca

Tipus de document
:   Anunci

Descriptors 

:   * Alfara del Patriarca
    * administració local
    * pla d'urbanisme

Informació pública de la suspensió cautelar de tramitació i atorgament de llicències d'obra i activitat afectades per la modificació puntual 1-2021 de normes urbanístiques en zonificació de nucli històric (NUH).  
 [2021/7187]  
El Ple, en sessió celebrada el dia 9 de juny de 2021, va adoptar l'acord el tenor literal del qual en la seua part dispositiva és el següent:  
  
«Primer  
Suspendre cautelarment la tramitació i l'atorgament de llicències d'obra i activitat en la zona d'ordenació afectada per les modificacions en curs en virtut de l'article 64.1 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana i modificada per la Llei 1/2019, de 7 de febrer; i d'acord amb les condicions que es concreten a continuació:  
Delimitació de l'àrea objecte de la suspensió: afecta a l'àmbit de zonificació de nucli històric (NUH) del PGOU.  
Raons de la suspensió: haver sigut iniciat el procediment de modificació puntual 1-2021 de normes urbanístiques en zonificació de nucli històric (NUH).  
Objecte de la suspensió: la tramitació i atorgament de llicències d'obra i activitat referents a l'ús residencial comunitari en la zona d'ordenació establida pel PGOU com a nucli històric (NUH).  
Duració de la suspensió: el termini de la suspensió tindrà una duració màxima de dos anys, interrompent-se el mateix, amb alçament de suspensió, si transcorregut un any, no se sotmet a exposició pública la modificació 1-2021.  
  
Segon  
Publicar el present acord en el Diari Oficial de la Generalitat Valenciana de conformitat amb l'article 64.4 de la LLlei 5/2014, de 25 de juliol, d'ordenació del territori, urbanisme i paisatge, de la Comunitat Valenciana i modificada per la Llei 1/2019, de 7 de febrer.»  
  
Contra l'acte administratiu transcrit, que és definitiu en via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques i en la Llei 29/1998, de 13 de juliol, reguladora de la jurisdicció contenciosa administrativa, podrà vosté interposar un dels següents recursos:  
a) Amb caràcter potestatiu, recurs de reposició davant el mateix òrgan que va dictar l'acte contra el qual es recorre, en el termini d'un mes, a comptar des de l'endemà de la recepció d'aquesta notificació.  
Si transcorreguera un mes des de l'endemà de la interposició del recurs de reposició sense que aquest haja sigut resolt, podrà entendre que ha sigut desestimat i interposar recurs contenciós administratiu davant el Jutjat Contenciós Administratiu de València, en el termini de sis mesos des d'aquesta desestimació presumpta.  
b) Recurs contenciós administratiu davant el Jutjat Contenciós Administratiu de València, dins del termini de dos mesos comptats des de l'endemà de la recepció d'aquesta notificació.  
Tot això sense perjudici que puga exercitar qualsevol altre recurs o acció que estime procedent.  
  
Alfara del Patriarca, 25 de juny de 2021.- La secretària: Helena Beunza Ibáñez.